Ва ўсіх краінах бібліятэкі фінансуюцца за кошт дзяржаўных сродкаў, але мадэлі фінансавання розныя. Напрыклад, у ЗША з мясцовага бюджэту выдзяляецца каля 80% сродкаў ад агульнай патрэбнасці бібліятэкі. Каб атрымаць дадаткова 10-15% сродкаў з федэральнага бюджэту ў якасці гранта, бібліятэка павінна падрыхтаваць і абараніць праект. Астатняя частка - спонсарскія сродкі, якія дапамагае шукаць апякунскі савет. За кошт платных паслуг бібліятэкі не развіваюцца нідзе! У Германіі, напрыклад, іх наогул забаронена аказваць. У іншых краінах даход ад пазабюджэтнай дзейнасці не перавышае 3% ад агульнага бюджэту.